《见复弟二月二十生作诗寿之》
明代·李如一

初度春逢两度晴，晚年应学少年行。田园共乐贫长统，婚嫁粗年老尚平。

何必洞天藏大酉，漫携斗酒祝长庚。谁云一日长乎尔，满世百花皆是兄。

作者简介：（1557—1630）明常州府江阴人，本名鹗翀，后以字行，更字贯之。诸生，多识古文奇字，早谢举业，家世力耕。好购书，积书日益，仿宋晁氏、尤氏目录，自为铨次，发凡起例。补阙正讹，校雠同异，虽病不辍，尝助钱谦益撰《明史》。